Diari Oficial de la Generalitat Valenciana


Sumari del DOGV 9101, del 07-06-2021 (2021/5747)

RESOLUCIÓ de 13 de maig de 2021, de la Direcció General del Sector Públic i Patrimoni, per la qual es posa fi a la tramitació de l'expedient per a la declaració d'herència intestada de María García Soler, a favor de la Generalitat.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9101

Data del DOGV
:   07-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5747


Data del document
:   13-05-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 13 de maig de 2021, de la Direcció General del Sector Públic i Patrimoni, per la qual es posa fi a la tramitació de l'expedient per a la declaració d'herència intestada de María García Soler, a favor de la Generalitat. [2021/5747]  
Núm. d'expedient: EIP 133/2017  
Causant: María García Soler. DNI: No consta.  
Lloc i data de la mort: Sella (Alacant), 12 d'abril de 1937.  
  
Últim domicili: Sella (Alacant)  
  
Antecedents de fet  
Mitjançant un ofici de l'Ajuntament de Sella, es va donar trasllat a aquesta conselleria de la documentació relativa a la defunció de María García Soler.  
Amb data 5 de juny de 2018, es dicta una resolució del director general de Sector Públic, Model Econòmic i Patrimoni, per la qual s'ordena l'inici del procediment d'investigació prèvia a l'adopció de l'acord d'incoació del procediment per a la declaració d'hereus de l'abintestada previst en els articles 2 i següents del Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Amb data 16 d'octubre de 2018, es va dictar una resolució de la Direcció General del Sector Públic, Model Econòmic i Patrimoni de terminació d'investigació prèvia i incoació de l'expedient de declaració administrativa d'hereus de l'abintestada María García Soler.  
Amb data 1 d'abril de 2021, es rep una sol·licitud d'informació per part de l'Ajuntament de Sella sobre l'estat de tramitació de l'expedient.  
  
Vist que la causant mor en 1937, es comunica que la Generalitat Valenciana només pot heretar a partir de l'entrada en vigor de la Llei orgànica 5/1982, de l'Estatut d'Autonomia de la Comunitat Valenciana, que va tindre lloc el 10 de juliol de 1982. Per això, no pot seguir-se la tramitació de l'expedient per part d'aquesta conselleria.  
Amb data 26 d'abril de 2021, se sol·licita un informe favorable de l'Advocacia de la Generalitat, en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Fonaments de dret  
De conformitat amb el que es disposa en l'article 20.6 de la Llei 33/2003, de 3 de novembre, del patrimoni de les administracions públiques, la successió legítima de l'Administració general de l'Estat i de les comunitats autònomes es regirà per la citada Llei, el Codi Civil i les seues normes complementàries o les normes de dret foral o especial que li siguen aplicables.  
Quan, mancant altres hereus legítims conformement al dret civil comú o foral siga nomenada l'Administració general de l'Estat o de les comunitats autònomes, correspondrà a l'administració que l'haja de succeir en cada cas efectuar en via administrativa la declaració de la seua condició d'hereua de la persona abintestada, una vegada justificada la defunció de la persona de la successió de la qual es tracte, la procedència de l'obertura de la successió intestada i constatada l'absència d'altres hereus legítims.  
L'article 657 del Codi Civil estableix que els drets a l'herència es regeixen per la legislació vigent en el moment de la defunció de la persona causant.  
Així, la successió legítima de la Comunitat Valenciana, mancant altres hereus legítims conformement al dret civil comú o foral, està prevista des de l'aprovació de la Llei orgànica 5/1982, d'1 de juliol, que va aprovar l'Estatut d'Autonomia de la Comunitat Valenciana.  
Estant acreditat que María García Soler va morir abans de l'entrada en vigor, el 10 de juliol de 1982, de la Llei orgànica 5/1982, d'1 de juliol, de l'Estatut d'Autonomia de la Comunitat Valenciana, la Generalitat no pot ser declarada hereua d'aquesta.  
  
Per tot això, d'acord amb el que es disposa en la disposició transitòria única del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 84 de la Llei 39/2015, d'1 d'octubre, del procediment administratiu comú de les administracions públiques, resolc:  
  
  
Primer  
Finalitzar el procediment i declarar la improcedència de la declaració d'hereua de la Generalitat Valenciana respecte dels béns de la causant, per ser la data de defunció d'aquesta anterior a l'entrada en vigor de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, obtingut informe favorable de l'Advocacia General de la Generalitat.  
  
Segon  
Publicar aquesta resolució en el Diari Oficial de la Generalitat Valenciana i en la web de la Conselleria d'Hisenda i Model Econòmic.  
  
Tercer  
Contra la present resolució, que no és definitiva en via administrativa, i de conformitat amb el que s'estableix en la Llei 39/2015, d'1 d'octubre, del procediment administratiu comú de les administracions públiques, i en la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant la Secretaria Autonòmica de Model Econòmic i Finançament, en el termini d'un mes a comptar des de l'endemà de la recepció d'aquesta notificació.  
Transcorreguts tres mesos des de l'endemà de la interposició del recurs d'alçada sense que aquest haja sigut resolt, podrà entendre's desestimat i es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de sis mesos. El termini serà de dos mesos si la resolució és expressa.  
Tot això sense perjudici que puga exercitar-se qualsevol altre recurs o acció que s'estime procedent.  
  
València, 13 de maig de 2021.- La directora general del Sector Públic i Patrimoni: Isabel Castelló García.